La Societat Protectora d’Animals de Burjassot torna a eixir al carrer per a recaptar fons per als seus peluts
2025-07-24

Aquest diumenge 3 de desembre, Burjassot tornarà a omplir-se de solidaritat, en aquest cas, de la mà de la Societat Protectora d’Animals de Burjassot (SPAB) que ha organitzat un nou rastell solidari coincidint amb la proximitat de les festes nadalenques.

Una vegada més, des de la SPAB es vol comptar amb tota l’ajuda possible perquè els seus peluts puguen estar ben atesos. Per aquest motiu, conviden a la ciutadania a passar-se per la Plaça de l’Ajuntament, de 10 a 20 hores perquè puguen fer la seua aportació solidària.

A més de poder col·laborar amb la venda solidària de loteria, samarretes o tasses, entre molts altres productes, es podran adquirir productes en el rastell com per exemple llibres, objectes de la llar, joguets, roba i  altres orticles perquè els animals a càrrec de la SPAB reben les millors atencions gràcies a la solidaritat municipal.

No faltarà la taula informativa en la qual es trobarà tota la informació sobre adopcions, acolliments, voluntariat o apadrinament.